A doua zi consecutivă cu peste 200 de cazuri. Au fost aplicate 232 de amenzi în ultimele 24 de ore.
12 decese provocate de coronavirus au fost anunţate luni, unul dintre acestea fiind din 7 aprilie, dar omis de la raportare. Bilanţul se ridică la 1.197. În ultimele 24 de ore au fost înregistrate 213 noi cazuri de îmbolnăvire, numărul total fiind 18.283. În decurs de o zi, au fost aplicate 232 de amenzi în valoare de peste 153.000 de lei, pentru nerespectarea Legii privind starea de alertă. Pe de altă parte, sunt şi 11.630 de persoane vindecate.
Grupul de Comunicare Strategică a raportat 213 noi infecții cu coronavirus. Bilanțul îmbolnăvirilor urcă astfel la 18.283, dintre care 11.630 s-au vindecat și 1.197 au decedat. Este a doua zi consecutivă în care numărul cazurilor zilnice depășește 200, după o săptămână în care s-au situat sub acest prag.Totodată Grupul de Comunicare Strategică face o rectificare: INSP revine la cazul 1190. Este vorba despre un bărbat cu vârsta 68 ani din Suceava, nu despre o femeie așa cum a fost transmis eronat inițial.La ATI, în acest moment, sunt internați 177 de pacienți. La nivel național, au fost prelucrate 377.191 de teste. În acest moment, în România sunt 5.460 de cazuri active.INSP anunță că numărul deceselor ce au la bază COVID-19 a crescut la 1197. Cele 4 noi cazuri care nu au dus la capăt lupta cu virusul au fost localizate în județele Maramureș, Mureș, Suceava și Iași.Trei femei și un bărbat cu vârste cuprinse între 55 și 84 de ani s-au stins din viață încercând să țină piept virusului SARS-CoV-2. Din păcate, afecțiunile suplimentare (afecțiuni pulmonare, cardiace, obezitate, Alzheimer, dar și altele) pe care le prezentau aceștia au făcut ca lupta să fie sortită eșecului.INSP vine și cu o rectificare pentru cazul de deces cu numărul 1190: este vorba despre un bărbat în vârstă de 68 de ani, nu despre o femeie, așa cum s-a comunicat inițial.Au fost aplicate 232 de amenzi în valoare de peste 153.000 de leiCa urmare a încălcării prevederilor Legii nr. 55 din 15.05.2020 privind unele măsuri pentru prevenirea și combaterea efectelor pandemiei de COVID-19, polițiștii și jandarmii au aplicat, în ultimele de 24 de ore, 232 de sancţiuni contravenţionale, în valoare de 153.440 lei.De asemenea, prin structurile abilitate ale Poliției, au fost constatate, ieri, 2 infracțiuni pentru zădărnicirea combaterii bolilor, faptă prevăzută și pedepsită de art. 352 Cod Penal.Totodată, în data de 24 mai a.c., 37 de persoane care nu au respectat măsura izolării la domiciliu sau a carantinei au fost introduse în carantină instituționalizată pentru 14 zile sau a fost dispusă măsura carantinării instituționalizate pentru o nouă perioadă de 14 zile.